ད་དངོས་ནས་མི་འདི་ཚོ་རྒྱ་གཞུང་གི་གཡོ་ཚུད་འདུགགྲོང་གསེབ་ཏུ་འོས་ཤོག་གི་ལམ་ནས་སྡེ་དཔོན་འདེམ་རྒྱུ་ནི་ཏེ་ཞོ་ཕིན་གྱི་འདོད་འདུན་ཡིན་པས་དེ་ལྟར་བྱས་ན་ཏང་གིས་མི་མང་དབང་སྒྱུར་ཚགས་ཚུབ་ཡོང་བས་རེད།མི་བདེན་ན།བོད་དང་རྒྱའི་གྲོང་གསེབ་ཁག་ཏུ་སྐད་ཆ་དྲིས་དང་ཤེས་ངེས་རེད།རྒྱུ་མཚན་ནི་ཏང་གིས་སྡེ་དཔོན་གདམས་ཚེ་གྲོང་མི་ཚོས་ངག་ལ་མི་ཉན་པ་མ་ཟད་ལུང་པ་མང་པོའི་ནང་ཏང་གི་ལས་བྱེད་མི་སྣ་རྡུང་འདེགས་བཏང་ནས་ཕྱི་ཕུད་བྱས་བའི་ལོ་རྒྱུས་བྱུང་ཡོད།དེ་བརྟེན་ཏང་གིས་མི་མང་ལ་སྡེ་དཔོན་འདེམས་སུ་བཅུག་ནས།འདེམས་རྗེས་སྡེ་དཔོན་ན་ཏང་གིས་བཏང་འཛིན་བྱེད་ཀྱི་ཡོད།དེ་ནི་ཏང་གིས་མི་མང་དབང་སྒྱུར་བྱེད་པའི་ཐབས་ཡོད་ན་མེད་ན་དེ་རེད།དལྟའང་དེ་བཞིན་འགྲོ་བཞིན་ཡོད་པས་དེ་ལ་དམིགས་བསལ་གྱི་རྩོད་ལེན་དེ་ཙམ་བྱེད་དགོས་མེད།དེ་སྔོན་ནུབ་མི་མང་པའི་གནས་སྟངས་དེ་རྒྱ་ནག་མང་གཙོ་འགྲོ་བའི་སྔ་ལྟས་ཡིན་པ་འཁྲུལ་ནས་དགའ་བ་སྒོམས་ཡོད་ཀྱང་།ལོ་སུམ་བཅུའི་རྗེས་སུ་རྒྱ་ནག་མང་གཙོ་ཡོང་བ་ལྟ་ཅི་སྔར་ལས་གཅིག་བསྡུ་རིང་ལུགས་ཀྱི་རྣམ་པ་འཐུས་ཚང་དུ་ཕྱིན་ཡོད།